Ludmilla Nurmand

Ludmilla Nurmand (aastani 1924 Ludmilla Golubova; 23. august (vkj 11. august) 1897 Jekaterinoslav (Dnipro) – 3. märts 1980 Tartu) oli Eesti arstiteadlane, dermatoloog ja veneroloog.Eesti teaduse biograafiline leksikon, 3. köide, lk 24

Elulugu
Ludmilla Nurmand oli sõjaväearsti tütar, Leo Nurmandi ema.

1917. aastal lõpetas Nurmand Tartu Puškini-nimelise Gümnaasiumi, 1926 Tartu Ülikooli arstiteaduskonna, meditsiinikandidaat (1949, TÜ), väitekiri "Haigestumine veneroloogilistesse haigustesse ja võitlus nendega Eestis".

Nurmand oli 1926–1937 Tartu Ülikooli naha- ja suguhaiguste kateedri noorem- ja vanemassistent, 1937–1940 Tallinna Ühishaigekassa arst, 1940–1941 Tallinna Veneroloogiadispanseri naisteosakonna juhataja, 1941–1944 Tallinna Naha- ja Suguhaiguste nõuandla (dispanseri) arst, 1944–1947 peaarst, 1945–1947 ka tervishoiuministeeriumi peaveneroloog, 1947–1966 TRÜ dermatoveneroloogia kateedri juhataja, 1966–1975 dotsent, ühtlasi TRÜ raviosakonna menetluspraktika üldjuhendaja. Tal on suuri teeneid dermatoveneroloogilise ravi korraldamisel ja arstide kaadri ettevalmistamisel. Oli pikka aega Vabariikliku Dermatoveneroloogide Seltsi esimees ja Üleliidulise Dermatoveneroloogide Seltsi juhatuse liige. 

Üle 40 teaduspublikatsiooni ja aimeartikli.

Teoseid
 Sind Insekten als Lepraverbreiter zu betrachten? // Dermatol. Wochenschr. 86 (1928) 15
 Histologische Veränderungen in Lepromen nach Einwirkung von Kohlensäureschnee. // Eesti Arst (1932) 7, lisa 147
 Trihhomonaasi etiopatogeneesist, kliinikust, ravist ja profülaktikast. Tartu, 1960
 Suguhaiguste leviku põhjused. // Nõukogude Eesti Tervishoid (1973) 5

Viited

Kirjandus
 Eesti teaduse biograafiline leksikon, 3. köide
 Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, 106
 Tartu Ülikooli Kliinikum 200. Trt, 2004, 224–226
 In memoriam. Dotsent Ludmilla Nurmand. // Nõukogude Eesti Tervishoid (1980) 3, 222—223

Kategooria:Eesti arstiteadlased
Kategooria:Tartu Ülikooli arstiteaduskonna õppejõud
Kategooria:Eesti dermatoloogid
Kategooria:Eesti veneroloogid
Kategooria:Tartu Ülikooli arstiteaduskonna vilistlased
Kategooria:Ülikooli kalmistule maetud
Kategooria:Sündinud 1897
Kategooria:Surnud 1980